
ZAPISNIK
s 29. sjednice Vijeća Mjesnog odbora Vidovec
održane u četvrtak, 24. listopada 2023. u 18,00 sati

u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Ostali nazočni: Bernarda Marković, GU za mjesnu samoupravu

Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 28. sjednice Vijeća održane utorak, 26. rujna 2023. u 19,00 sati na temelju glasanja  svih prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 29. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED
1. Zahtjev za korištenje prostora
2. Tekuća problematika
3. Pitanja, prijedlozi i obavijesti

Ad.1. 	Zahtjev za korištenje prostora

Zahtjev za korištenje prostora MO Vidovec predala je stranka Bandić Milan 365-stranka rada i solidarnosti u terminu svaku treću srijedu u mjesecu od 19-20h.
Vijeće jednoglasno prihvaća zahtjev.

Ad. 2.	Tekuća problematika

Predsjednik izvještava o zahtjevima sa prošle sjednice.
Ponovljen je natječaj za tribine na igralištu PŠ Vidovec.
Za znak kod odvojka Vidovec u blizini MO Vidovec napravljen je očevid te se čeka realizacija traženog.
Uređeni su pješački prijelazi u blizini PŠ Vidovec.
Zamijenjen je šaht na šetnici.
Obnovljen je dio ograde na dječjem igralištu kod PŠ Vidovec očekuje se ostatak sanacije.
Završeno je u potpunosti čišćenje korita potoka.
Na upit korištenja dvorane, odgovoreno je iz Škole da svi mogu koristiti prostor dvorane uz uvjete koji su propisani od Grada Zagreba te uz najavu kod ravnateljice.
Tražena izgradnja kanalizacije koja je planirana od strane VGČ Podsljeme će se zbog visokih troškova koji prelaze planirana sredstva pokušati prebaciti na teret  Vodovoda i odvodnje.
Za potporni zid kod Vidovec 72 se čeka izlazak stručnih službi koje će se očitovati o toj akciji.
Oštećenje ceste kod odvojka ulice Vidovec kod kbr. 72, ne može se sanirati jer se radi o 2 privatna vlasnika te Gradu Zagrebu. Za sanaciju ceste potrebno je da vlasnici na vlastiti zahtjev odreknu vlasništva u korist Grada Zagreba.

Ad. 3.	Pitanja, prijedlozi i obavijesti

Uočena je nova rasvjeta u Markuševečkom Popovcu od Markuševečki Popovec 58 do Vidovec 4 te je ista slaba na pojedinim dijelovima. Zbog uske ceste bez pločnika javila se zabrinutost građana za pješake naročito djecu koji svakodnevno koriste kolnik za pješačenje u školu. 
Prijavljene su 3 lokacije na kojima ne radi ulična rasvjeta te je potrebno prijaviti da nema ulične rasvjete na adresi Čmarci 21.

Traži se koji je status prostora MO Vidovec kod kbr.55
Traži se sanacija stepenica na samom ulazu u prostor MO Vidovec, Vidovec 31.

Sjednica završava u 19.45 sati.

KLASA: 024-08/23-003/2044
URBROJ: 251-13-11-2/003-23-2
Zagreb, 24. listopada 2023.


Zapisnik obradila: Mirela Gašpert Bertić



Zapisnik sastavio:
   Josip Huzanić    
Predsjednik MO Vidovec: 
                                                                                                   Božidar Jambrešić

